open-index/open-wikipedia-markdown huggingface dataset:
เป๋ย์ไห่

**เป๋ย์ไห่** () เป็นนครระดับจังหวัดทางทิศใต้ของเขตปกครองตนเองกว่างซี ประเทศจีน ในฐานะที่เป็นเมืองท่าบนชายฝั่งทางทิศเหนือของอ่าวตังเกี๋ย ทำให้มีความสำคัญทางประวัติศาสตร์โดยเป็นท่าเรือการค้าระหว่างประเทศของกว่างซี หูหนาน หูเป่ย เสฉวน กุ้ยโจว และยูนนาน ระหว่างปี 2006 ถึง 2020 มีการคาดการณ์ว่าเป๋ย์ไห่จะเป็นเมืองที่เติบโตเร็วที่สุดในโลก เป๋ย์ไห่มีอู่ต่อเรือขนาดใหญ่ แต่เงินส่วนใหญ่ในเมืองได้มาจากการค้า

นอกจากนี้ เป๋ย์ไห่ยังมีอาณาเขตครอบคลุมหมู่เกาะเล็ก ๆ ได้แก่ เกาะเหวย์โจว และเกาะเสียหยาง ซึ่งอยู่ทางตะวันตกของคาบสมุทรเหลย์โจวของมณฑลกวางตุ้ง

## เขตการปกครอง
เป๋ย์ไห่ประกอบด้วย 3 เขต และ 1 อำเภอ ซึ่งแบ่งย่อยลงไปอีกเป็น 5 แขวง, 23 เมือง, 3 ตำบล, 87 ชุมชน, 343 หมู่บ้าน
* เขตไห่เฉิง ()
* เขตหยินไห่ ()
* เขตเถี่ยชานกั่ง ()
* อำเภอเหอผู่ ()

## การขนส่ง
### ท่าอากาศยาน
เป๋ย์ไห่มีท่าอากาศยานเป๋ย์ไห่ฝูเฉิง (**BHY**) ให้บริการเที่ยวบินภายในประเทศ และรวมถึงฮ่องกง

### รถไฟ
เป๋ยไห่มีรถไฟให้บริการเป็นเส้นทางสาขามาจากหนานหนิง โดยมีรถไฟโดยสารไปยังหนานหนิงและกุ้ยหลิน และในปลายปี 2013 มีการประกาศเปิดตัวรถไฟความเร็วสูง (D-series) ที่ให้บริการไปจนถึงเป๋ย์ไห่อีกด้วย

### ถนน
* ทางหลวงจีนหมายเลข 209
* ทางหลวงจีนหมายเลข 325

## อ้างอิง


## แหล่งข้อมูลอื่น
* 

หมวดหมู่:นครในเขตปกครองตนเองกว่างซี
วัดจันทร์ใน

**วัดจันทร์ใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร ที่ดินที่ตั้งวัดมีเนื้อที่ 7 ไร่ 3 งาน 40 ตารางวา มีเจ้าอาวาสรูปปัจจุบันคือ พระครูโสภณกิจจานุกิจ

วัดจันทร์ในสร้างขึ้นเมื่อประมาณ พ.ศ. 2313 ในสมัยกรุงธนบุรี ไม่ทราบนามและประวัติผู้สร้าง ที่ได้นามว่า "วัดจันทร์ใน" เป็นเพราะว่ามีอีกวัดหนึ่งนามว่าวัดจันทร์นอกซึ่งสร้างขึ้นมาในระยะพร้อม ๆ กัน วัดนี้ได้รับพระราชทานวิสุงคามสีมาแล้ว สันนิษฐานว่าคงได้รับประมาณ พ.ศ. 2330 หลังจากบ้านเมืองสงบสุขปกติดีแล้ว ด้านข้างของวัดติดคลองวัดจันทร์ หลวงพ่อจำปี เจ้าอาวาสรูปที่ 4 เล่าว่า ในอดีตคลองวัดจันทร์เป็นคลองที่กว้างมาก เป็นคลองที่ประชาชนใช้สัญจรทางน้ำ มีการค้าขายสินค้าทางน้ำ และมีการใส่บาตรยามเช้าทางน้ำอีกด้วย

อาคารเสนาสนะประกอบด้วยพระอุโบสถ สร้างเมื่อ พ.ศ. 2313 ศาลาการเปรียญ สร้างเมื่อ พ.ศ. 2490 หอสวดมนต์ สร้างเมื่อ พ.ศ. 2498 กุฏิสงฆ์ จำนวน 6 หลัง ศาลาบำเพ็ญกุศล จำนวน 3 หลัง ปูชนียวัตถุที่สำคัญคือ พระประธานในอุโบสถ มีนามว่า *พระพุทธศรีมุนีญาณ (หลวงพ่อยิ้ม)* เป็นพระพุทธรูปปางสมาธิ

(2023) วัดจันทร์ใน เขตบางคอแหลม กรุงเทพมหานคร (3).jpg|พระพุทธศรีมุนีญาณ (หลวงพ่อยิ้ม) พระประธานในอุโบสถ
(2023) วัดจันทร์ใน เขตบางคอแหลม กรุงเทพมหานคร (11).jpg|ใบเสมาหินทรายแดง
(2023) วัดจันทร์ใน เขตบางคอแหลม กรุงเทพมหานคร (10).jpg|จิตรกรรมฝาผนังในอุโบสถ เป็นเรื่องทศชาติชาดก

## รายนามเจ้าอาวาส
* พระเกตุ 
* พระสายงามทองหล่อ
* พระมหาบุญจันทร์ จกฺกธมฺโม
* พระครูปิยศีลาภรณ์ (หลวงปู่จำปี) 
* พระครูโสภณกิจจานุกิจ (พ.ศ.2564 จนถึงปัจจุบัน)

## อ้างอิง

จันทร์ใน
หมวดหมู่:โบราณสถานในเขตบางคอแหลม
ซรีวีจายาแอร์ เที่ยวบินที่ 182

**ศรีวิชัยแอร์ เที่ยวบินที่ 182** (; **SJ182**/**SJY182**) เป็นเที่ยวบินโดยสารภายในประเทศของศรีวิชัยแอร์ เดินทางจากท่าอากาศยานนานาชาติซูการ์โน-ฮัตตา จาการ์ตา ไปยังท่าอากาศยานนานาชาติซูปาดีโย ปนตียานักในประเทศอินโดนีเซีย ในช่วงกลางวันของวันที่ 9 มกราคม 2021 เครื่องบินสูญหายจากเรดาร์เป็นเวลาสี่นาทีหลังออกตัวจากท่าอากาศยาน เจ้าหน้าที่ทางการได้ยืนยันว่าเครื่องบินลำดับกล่าวตกในทะเลชวา บริเวณหมู่เกาะเซอรีบู ซึ่งห่างไปหลายกิโลเมตรจากที่เกิดเหตุ 

อุปกรณ์บันทึกข้อมูลการบิน (FDR) เก็บกู้ขึ้นมาได้สำเร็จในวันที่ 12 มกราคม การค้นหาและกู้ชีพในพื้นที่พบซากเครื่องบิน เศษซากของศพ ของใช้และเสื้อผ้าของมนุษย์ แต่ไม่พบผู้รอดชีวิต ในวันที่ 21 มกราคม 2021 ได้มีการประกาศยุติการค้นหาผู้รอดชีวิตและการกู้ภัย และถือว่าผู้โดยสารและลูกเรือทั้งหมดบนเครื่องเสียชีวิต

## เครื่องบิน
เครื่องบินลำที่ตกเป็นเครื่องบินโบอิง 737-524 จดทะเบียนภายใต้ชื่อ PK-CLC ( 27323) ผลิตในปี 1994 และส่งต่อให้กับสายการบินคอนติเนนตัลเป็นผู้ใช้งานแรกในวันที่ 31 พฤษภาคม ปีเดียวกัน ภายใต้ชื่อจดทะเบียน N27610 ต่อมาได้ถูกรวมกับฝูงบินของสายการบินยูไนเต็ดภายใต้ชื่อจดทะเบียนเดิม ในวันที่ 1 ตุลาคม 2010 ก่อนที่จะเป็นส่วนหนึ่งของฝูงบินของศรีวิชัยในวันที่ 15 พฤษภาคม 2012 เป็นเครื่องบิน 737-500 ลำแรกในสิบห้าลำที่ซรีวีจายารับเข้าในปี 2012 เพื่อทดแทนฝูงบิน 737-200 เดิม เครื่องบินลำนี้ประกอบด้วยเครื่องยนต์ CFMI CFM56-3B1 สองอัน และซรีวีจายาตั้งชื่อเครื่องบินว่า "Citra" (จีตรา)

## ดูเพิ่ม
* ศรีวิชัยแอร์ เที่ยวบินที่ 62 เที่ยวบินแรกของสายการบินนี้ที่มีอุบัติเหตุเสียชีวิต ส่วนเที่ยวบินนี้เป็นครั้งที่สอง
* อุบัติเหตุการบินในประเทศอินโดนีเซีย

## อ้างอิง

หมวดหมู่:อุบัติเหตุของเครื่องบินโบอิง 737
แมรีโกลด์ (เพลงไอมยง)

**"แมรีโกลด์"** () เป็นซิงเกิลลำดับที่ห้าของไอมยง () ออกจำหน่ายเมื่อวันที่ 8 สิงหาคม พ.ศ. 2561 เพลงนี้ออกอากาศในรายการโทรทัศน์พิเศษ *[[เอ็นเอชเค โคฮากุอูตะกัสเซ็ง]] ปีที่ 69* หลังจากนั้นเป็นต้นมา เพลงนี้ก็ครองอันดับหนึ่งของออริคอนสตรีมมิงชาร์ต 20 สัปดาห์ติดต่อกัน และจากรายงานของบิลบอร์ดเจแพน ระบุว่ามีการเล่นเพลงนี้จากบริการสตรีมมิงถึง 200 ล้านครั้งในเดือนกุมภาพันธ์ พ.ศ. 2563

## ประวัติ
ชื่อเพลง "แมรีโกลด์" คือดอกดาวเรือง มีความหมายสองทางทั้งดีและไม่ดี แปลได้ทั้งรักแท้ รักนิรันดร์ หรือกระทั่งความสิ้นหวัง หึงหวง และโศกเศร้า ไอมยงกล่าวเกี่ยวกับเพลงนี้ไว้ว่า "เพลงนี้สื่อถึงความรู้สึกที่ปรารถนาใครสักคนอย่างแรงกล้า อยากอยู่ด้วยกันอย่างนี้ตลอดไป อาจจะเป็นคนที่อยู่ใกล้คุณที่สุด หรือเป็นเธอที่อยู่ไกลแสนไกล ความรู้สึกที่เหมือนจะส่งไปถึง แต่ก็ส่งไปไม่ถึง ความรักในวันวานที่พอหวนนึกถึงแล้วทำให้ยิ้มหรือหัวเราะออกมา ล้วนแล้วแต่เป็นความทรงจำที่อยากเก็บมันเอาไว้" 

## มิวสิกวิดีโอ
ไอมยงเป็นผู้แสดงในมิวสิกวิดีโอ ถ่ายทำในห้องสีเทาทึม ๆ และมีฉากเล่นสเกตบอร์ดไปตามท้องถนนในเซี่ยงไฮ้ กำกับโดยโทโมกาซุ ยามาดะ โดยยามาดะให้ความเห็นว่า "ความรู้สึกภายในใจของเราจะเปลี่ยนแปลงไปตามสีและแสงจากทิวทัศน์ของเมือง เราถ่ายทำวิดีทัศน์นี้เพื่อถ่ายทอดความรู้สึกที่ไม่เปลี่ยนไปของใครบางคน โดยเปลี่ยนให้พวกเขากลายเป็นแสงสว่าง เงา และบรรยากาศแทน"

ปัจจุบันมียอดผู้เข้าชมในยูทูบมากกว่า 200 ล้านครั้ง และยังถูกใช้ประกอบโฆษณาในกูเกิลเซิร์ชของญี่ปุ่น

## รายชื่อเพลง

## ชาร์ต

## อ้างอิง

หมวดหมู่:ซิงเกิลในปี พ.ศ. 2561
หมวดหมู่:ซิงเกิลอันดับหนึ่งของบิลบอร์ดฮอตเจแพน 100
หมวดหมู่:ซิงเกิลของวอร์เนอร์มิวสิกเจแพน
หมวดหมู่:เพลงป็อปบัลลาด
การเลือกตั้งนายกองค์การบริหารส่วนจังหวัดนนทบุรี พ.ศ. 2563

**การเลือกตั้งนายกองค์บริหารส่วนจังหวัดนนทบุรี พ.ศ. 2563** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง 

## ภาพรวม
### ผลการเลือกตั้งนายกองค์การบริหารส่วนจังหวัด (รวมทั้งจังหวัดนนทบุรี)

### ผลการเลือกตั้งนายกองค์การบริหารส่วนจังหวัด (รายอำเภอ)

## ผู้สมัครนายกองค์การบริหารส่วนจังหวัด
มีผู้สมัครรับเลือกตั้ง 4 คน ดังนี้

### หมายเลข 1 : [[ไพบูลย์ กิจวรวุฒิ]]
อดีตผู้สมัครสมาชิกสภาผู้แทนราษฎรจังหวัดนนทบุรี เขต 4 พรรคอนาคตใหม่ ในการเลือกตั้งทั่วไปปี 2562 ลงสมัครในนามคณะก้าวหน้า

### หมายเลข 2 : [[ฉลอง เรี่ยวแรง]]
อดีตสมาชิกสภาผู้แทนราษฎรจังหวัดนนทบุรี 3 สมัย และอดีตผู้สมัครสมาชิกสภาผู้แทนราษฎรจังหวัดนนทบุรี เขต 2 พรรคพลังประชารัฐ ในการเลือกตั้งทั่วไปปี 2562 ลงสมัครในนามกลุ่มพลังนนท์

### หมายเลข 3 : พันตำรวจเอก [[ธงชัย เย็นประเสริฐ]]
อดีตนายกองค์การบริหารส่วนจังหวัดนนทบุรี 3 สมัย ลงสมัครในนามกลุ่มผึ้งหลวง

### หมายเลข 4 : [[พิมพร ชูรอด]]
ผู้สมัครอิสระ

## ผลการเลือกตั้งนายกองค์การบริหารส่วนจังหวัด

## อ้างอิง

## แหล่งข้อมูลอื่น
* ข่าวประชาสัมพันธ์ อบจ.นนทบุรี 
* กระดานปิดประกาศผลเลือกตั้งโดย อบจ.นนทบุรี

นนทบุรี
หมวดหมู่:การเลือกตั้งในจังหวัดนนทบุรี
นูนูนานา

**"นูนูนานา"** () เป็นเพลงของเจสซี นักร้องแร็ปหญิงชาวอเมริกันเชื้อสายเกาหลี ออกจำหน่ายเมื่อวันที่ 30 กรกฎาคม พ.ศ. 2563 โดยพีเนชัน จัดจำหน่ายโดยกาเกาเอ็ม เป็นซิงเกิลแรกของ *[[นูนา]]* อีพีลำดับสองของเธอ

## การประพันธ์
เพลงนี้แต่งโดยเจสซี ไซ อิลซน เพโนเมโก ดาเมียน จอห์นจอห์น และแชโร ส่วนยู คุน-ฮย็อง เพโนเมโก และช็อน บย็อน-อิล เป็นโปรดิวเซอร์ และยู คุน-ฮย็อง ช็อน บย็อง-อิล และคัง พิล-ซ็อง เป็นผู้เรียบเรียงดนตรี

## มิวสิกวิดีโอ
ในมิวสิกวิดีโอ เป็นการร่วมงานกันระหว่างเจสซีกับอี ฮโยรี โดยพีเนชัน ซึ่งเป็นต้นสังกัดได้เผยแพร่ภาพเบื้องหลังการทำงานของทั้งสอง เมื่อวันที่ 28 กรกฎาคม พ.ศ. 2563

## การตอบรับ
"นูนูนานา" เปิดตัวที่อันดับ 88 ของแกออนดิจิทัลชาร์ต จนสิ้นสัปดาห์เมื่อวันที่ 1 สิงหาคม พ.ศ. 2563 เป็นอันดับที่ 14 ของดาวน์โหลดชาร์ต และเป็นอันดับที่ 102 ของสตรีมมิงชาร์ต สัปดาห์ที่สอง เพลงไต่อันดับมาอยู่อันดับที่ 17 โดยอยู่อันดับที่ 9 ของดาวน์โหลดชาร์ต และอยู่อันดับที่ 16 ของสตรีมมิงชาร์ต ในสัปดาห์ที่สาม เพลงขึ้นมาอยู่ลำดับ 6 โดยอยู่อันดับที่ 6 ของดาวน์โลดชาร์ต และอันดับที่ 6 ของสตรีมมิงชาร์ต และในสัปดาห์ที่สี่ เพลงขึ้นมาเป็นอันดับที่สองของชาร์ต

ในสหรัฐ "นูนูนานา" ขึ้นสู่อันดับที่ 17 ของเวิลด์ดิจิทัลซองส์จนสิ้นสัปดาห์เมื่อวันที่ 15 สิงหาคม พ.ศ. 2563 และขึ้นเป็นอันดับที่ห้า จากชาร์ตสูงสุด 20 อันดับ

## ชาร์ต

## รางวัลที่ได้รับ

## อ้างอิง

หมวดหมู่:ซิงเกิลในปี พ.ศ. 2563
หมวดหมู่:เพลงของเจสซี (นักดนตรี)
หมวดหมู่:เพลงในปี พ.ศ. 2563
มาริน ฮินาตะ

**มาริน ฮินาตะ** (; ; 7 กรกฎาคม ค.ศ. 1997 – )  เป็นนักแสดงเอวีชาวญี่ปุ่น อดีตนางแบบและนักเต้น ของทีเพาเวอเรส

## อาชีพ
มาริน ฮินาตะ ได้รับการเปิดตัวในเดือนกรกฎาคม ค.ศ. 2019 จากเอสวันนัมเบอร์วันสไตล์ และเธอมีชื่อเล่นคือ "ฮินาตามะ"

เดือนตุลาคม ค.ศ. 2019 เธอได้รับการเปิดตัวในฐานะสาวแคมเปญของการมอบหมายหน้าที่โปรโมตบลูเรย์ความละเอียดสูงชุดอัตโตเตคิเอโซบิ!

เธอได้อันดับที่ 2 ในประเภทหน้าใหม่ของรายการ "นักแสดงเอวีคนนี้น่าทึ่ง! ฤดูหนาวปี ค.ศ. 2020" ซึ่งประกาศใน "แฟนซารายเดือน" ฉบับเดือนเมษายนในปี ค.ศ. 2020 และเธอได้อันดับที่ 38 จากผลโหวตของผู้อ่านในรายการ "100 นักแสดงสาวเซ็กซีที่โดดเด่นที่สุด ค.ศ. 2020 ของนิตยสารแฟลช" ที่ประกาศในเดือนธันวาคม ค.ศ. 2020

## ชีวิตส่วนตัว
เป้าหมายของเธอคือ "การเป็นนักแสดงหญิงที่เป็นเป้าหมาย"

เธอมีชื่อเล่นคือ "ฮินาตามะ" แต่มีหลายชื่อจากแฟน ๆ เช่น "ทามาริน" และ "มารินจัง" รวมถึงบางครั้งเรียกว่า "ฮินาตะจัง" โดยแฟน ๆ จากต่างประเทศ และมีชื่อเล่นที่แฟน ๆ เรียกคือ "ฮินะจังซุ"

เธอมีหุ้นส่วนธุรกิจตุ๊กตาสัตว์ชื่อ "ทามาโกะ" และมีชื่อเล่นคือ "ทามะจัง" ส่วน "ละครทามาโกะ" ที่เธอมักโพสต์ในโซเชียลเน็ตเวิร์กเซอร์วิสนั้นเป็นที่นิยมในหมู่แฟน ๆ

งานอดิเรกของเธอคือการไปดื่มน้ำชายามบ่าย สีที่เธอชอบคือสีชมพู ส่วนสัตว์เลี้ยงของเธอคือแมวราเชินบลูเพศเมียชื่อ "นางมิลล์"

ทั้งนี้ เร คูรูกิ ซึ่งเป็นนักแสดงเอวีที่อยู่ในสำนักงานเดียวกันได้รับการเรียกว่าเป็นสามีของเธอ และมาริน ฮินาตะ เองก็ได้รับการเรียกว่าเป็นเจ้าสาวของเธอ

## ผลงานวิดีโอ

### วิดีโอสำหรับผู้ใหญ่

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงหนังโป๊หญิงชาวญี่ปุ่น
หมวดหมู่:บุคคลจากมหานครโตเกียว
ฉางโจว

**ฉางโจว** (; อู๋: *Zaon Tsei*) เป็นนครระดับจังหวัดแห่งหนึ่งทางตอนใต้ของมณฑลเจียงซู ประเทศจีน เดิมชื่อหยานหลิง หลานหลิง และจิ้นหลิง ฉางโจวตั้งอยู่บนฝั่งทางใต้ของแม่น้ำแยงซี มีอาณาเขตทางทิศตะวันตกติดกับหนานจิง เมืองหลวงของมณฑล ทิศตะวันตกเฉียงเหนือติดกับเจิ้นเจียง ทิศตะวันออกติดกับอู๋ซี และทิศใต้ติดกับมณฑลเจ้อเจียง ฉางโจวตั้งอยู่ในพื้นที่ดินดอนสามเหลี่ยมปากแม่น้ำแยงซีที่มีการพัฒนาสูงของจีนซึ่งขยายจากเซี่ยงไฮ้ไปทางตะวันตกเฉียงเหนือ ประชากรของนครฉางโจวอยู่ที่ 4,592,431 คน ในการสำรวจสำมะโนประชากรปี 2010

## เขตการปกครอง
นครระดับจังหวัดฉางโจวประกอบไปด้วยเขตการปกครองระดับอำเภอ 6 แห่ง ได้แก่ 5 เขต และ 1 นครระดับอำเภอ

## สถิติประชากร
ฉางโจวมีประชากรทั้งหมด 4,592,431 คน ในการสำรวจสำมะโนประชากรปี 2010 โดยเฉลี่ยเพิ่มขึ้นร้อยละ 2 ต่อปี นับตั้งแต่การสำรวจสำมะโนประชากรครั้งก่อน และ 3,290,918 คน อาศัยอยู่ในพื้นที่เขตเมืองซึ่งประกอบด้วย 5 เขต

## อ้างอิง

## แหล่งข้อมูลอื่น
* 
* 
* เว็บไซต์รัฐบาลท้องถิ่นนครฉางโจว  
* Changzhou city guide with open directory (Jiangsu.NET)
* The history and culture of Changzhou city (Mildchina.com)
* Café Zeeland - The first European style café of Changzhou  
* Universities available for international students in Changzhou


หมวดหมู่:นครในมณฑลเจียงซู
หมวดหมู่:เขตการปกครองระดับจังหวัดของมณฑลเจียงซู
การล้อมฌาโดวีล

**การล้อมที่ฌาโดวีล** เป็นการสู้รบที่เกิดขึ้นในเดือนกันยายน ค.ศ. 1961 ซึ่งมีกองกำลังทหารชาวไอริชจำนวนเพียงเล็กน้อยที่ทำหน้าที่ที่เป็นส่วนหนึ่งของปฏิบัติการของสหประชาชาติในคองโกหรือโอนุก () ได้ถูกปิดล้อมในเมืองเหมืองของฌาโดวีล (ปัจจุบันคือ ลีกาซี) โดยกองกำลังกาต็องกาที่จงรักภักดีต่อรัฐกาต็องกาที่แยกตัวออกมา การปิดล้อมได้เกิดขึ้นในช่วงเจ็ดวันของการเผชิญหน้าระหว่างโอนุกกับกองกำลังกาต็องกาในช่วงปฏิบัติการมอร์เธอร์ แม้ว่าทหารชาวไอริชจะต้านทานการโจมตีของกาต็องกาเป็นเวลาห้าวัน ในขณะที่กองกำลังบรรเทาวงล้อมของกองกำลังไอริช อินเดีย และสวีเดนได้พยายามที่จะช่วยเหลือพวกเขา แต่จนในที่สุด พวกเขาก็ถูกบังคับให้ยอมจำนน ต่อมาพวกเขาถูกจับเป็นเชลยเป็นเวลาหนึ่งเดือนจนได้รับการปล่อยตัวโดยไม่มีใครเสียชีวิต

## อ้างอิง

หมวดหมู่:สหประชาชาติ
หมวดหมู่:สงครามเย็น
หมวดหมู่:การล้อม
สำนักวิชาศิลปศาสตร์ มหาวิทยาลัยแม่ฟ้าหลวง

**สำนักวิชาศิลปศาสตร์ มหาวิทยาลัยแม่ฟ้าหลวง** (อังกฤษ: School of Liberal Arts, Mae Fah Luang University) จัดตั้งขึ้นเมื่อปี พ.ศ. 2541 นับเป็นสำนักวิชาลำดับที่ 2 ของมหาวิทยาลัยแม่ฟ้าหลวง เป็นสถาบันการศึกษาด้านศิลปศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

## ประวัติ
นับตั้งแต่ก่อตั้ง สำนักวิชาศิลปศาสตร์ มหาวิทยาลัยแม่ฟ้าหลวง ดำเนินงานตามพันธกิจหลายด้าน โดยมีเป้าหมายสูงสุดคือ เพื่อส่งเสริมคุณภาพของการสอน งานวิจัย การบริการวิชาการ และการทำนุบำรุงศิลปะและวัฒนธรรม รวมถึงการพัฒนาบัณฑิตให้มีความเป็นเลิศทางภาษา นอกจากนี้ยังมีเป้าหมายเพื่อกำกับติดตามและรักษามาตรฐานระดับสูงของการสอนภาษาอังกฤษ ภาษาไทย ภาษาญี่ปุ่น ภาษาฝรั่งเศส และภาษาต่างประเทศอีกหลายภาษา ควบคู่กับการให้ความสำคัญเรื่องเทคโนโลยีสารสนเทศ ซึ่งเป็นคุณสมบัติอย่างหนึ่งที่สอดคล้องกับความต้องการขององค์กรต่าง ๆ ในยุคปัจจุบัน นอกจากนี้ สำนักวิชาฯ ยังปรับปรุงหลักสูตรศึกษาทั่วไปเพื่อส่งเสริมการเรียนด้านสังคมวัฒนธรรม เศรษฐกิจ การเมือง สิ่งแวดล้อม และสุขภาพ สุขอนามัย ซึ่งสามารถใช้เป็นความรู้พื้นฐานสำหรับวิชาชีพต่าง ๆ ต่อไป

สำนักวิชาศิลปศาสตร์จัดตั้งขึ้นตามพระราชบัญญัติมหาวิทยาลัยแม่ฟ้าหลวง พ.ศ. 2541 (ค.ศ. 1998) ในช่วง 2 ปีแรกนับจากก่อตั้งขึ้นในปี พ.ศ. 2542 สำนักวิชาฯ รับผิดชอบเกี่ยวกับการพัฒนาและสอนรายวิชาศึกษาทั่วไป ในปี พ.ศ. 2554 สำนักวิชาฯ เริ่มขยายหลักสูตรระดับต่าง ๆ ตั้งแต่นั้นเป็นต้นมา สำนักวิชาศิลปศาสตร์ มหาวิทยาลัยแม่ฟ้าหลวง ได้พัฒนาและเปิดหลักสูตรใหม่ที่มีความหลากหลายทั้งสาขาวิชาและระดับการศึกษาอย่างต่อเนื่อง 

## หลักสูตร
ปัจจุบัน สำนักวิชาศิลปศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่

## ทำเนียบคณบดี
คณบดีสำนักวิชาศิลปศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้

## ดูเพิ่ม

* มหาวิทยาลัยแม่ฟ้าหลวง
* รายชื่อคณะศิลปศาสตร์ในประเทศไทย

## อ้างอิง

## แหล่งข้อมูลอื่น

* เว็บไซต์มหาวิทยาลัยแม่ฟ้าหลวง
* เว็บไซค์สำนักวิชาศิลปศาสตร์ มหาวิทยาลัยแม่ฟ้าหลวง
สำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง

**สำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง** (อังกฤษ: School of Applied Digital Technology, Mae Fah Luang University) จัดตั้งขึ้นพร้อมกับมหาวิทยาลัยแม่ฟ้าหลวง เมื่อ พ.ศ. 2541 เป็นสถาบันการศึกษาด้านเทคโนโลยีดิจิทัลประยุกต์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก ตั้งอยู่ในเขตภาคเหนือตอนบน ณ ตำบลท่าสุด อำเภอเมืองเชียงราย จังหวัดเชียงราย

## ประวัติ
สำนักวิชาเทคโนโลยีดิจิทัลประยุกต์เป็นหนึ่งในสองสำนักวิชาที่ก่อตั้งมาพร้อมกับมหาวิทยาลัยแม่ฟ้าหลวง เมื่อ พ.ศ. 2541 โดยได้เปิดการสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศเป็นหลักสูตรแรก ในปีการศึกษา 2542 และมีบัณฑิตรุ่นแรกในปีการศึกษา 2545 ต่อมาสำนักวิชาได้เปิดหลักสูตรระดับปริญญาตรี และบัณฑิตศึกษาเป็นลำดับ 

ปัจจุบัน สำนักวิชาเทคโนโลยีดิจิทัลประยุกต์มีการเรียนการสอนในระดับปริญญาตรี 6 หลักสูตร ระดับปริญญาโท 2 หลักสูตร และ ระดับปริญญาเอก 1 หลักสูตร รวมทั้งสิ้น 9 หลักสูตร มีบัณฑิตออกสู่สังคมแล้วหลายรุ่น อีกทั้งคณาจารย์และนักศึกษาทั้งระดับปริญญาตรีและบัณฑิตได้เผยแพร่ผลงานวิจัย และงานสร้างสรรค์ที่เป็นประโยชน์ทั้งในระดับชาติ และระดดับนานาชาติต ลอดจนได้ให้บริการวิชาการ และทำนุบำรุงศิลปวัฒนธรรมของภูมิภาคตลอดมา  

## หลักสูตร
ปัจจุบัน สำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่

## ทำเนียบคณบดี
คณบดีสำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้

## ดูเพิ่ม

* มหาวิทยาลัยแม่ฟ้าหลวง
* รายชื่อคณะเทคโนโลยีสารสนเทศในประเทศไทย

## อ้างอิง


## แหล่งข้อมูลอื่น

* เว็บไซต์มหาวิทยาลัยแม่ฟ้าหลวง
* เว็บไซค์สำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง
สำนักวิชาอุตสาหกรรมเกษตร มหาวิทยาลัยแม่ฟ้าหลวง

**สำนักวิชาอุตสาหกรรมการเกษตร มหาวิทยาลัยแม่ฟ้าหลวง** (อังกฤษ: School of Agro-Industry, Mae Fah Luang University) จัดตั้งขึ้นเมื่อปี พ.ศ. 2542 นับเป็นสำนักวิชาลำดับที่ 4 ของมหาวิทยาลัยแม่ฟ้าหลวง เป็นสถาบันการศึกษาด้านอุตสาหกรรมทางการเกษตร ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

## ประวัติ
สำนักวิชาอุตสาหกรรมเกษตร ชื่อเดิมสำนักวิชาเทคโนโลยีการเกษตร จัดตั้งเมื่อวันที่ 9 มีนาคม พ.ศ. 2542 เพื่อผลิตบัณฑิตสาขาวิชาเทคโนโลยีการอาหาร ต่อมาในปี พ.ศ. 2546 ได้เปิดการสอนในสาขาวิชาเทคโนโลยีหลังการเก็บเกี่ยวและบรรจุภัณฑ์ ปี พ.ศ. 2551 ได้เปลี่ยนชื่อสาขาวิชาเป็นชื่อสาขาวิชาเทคโนโลยีการจัดการผลิตผลเกษตรและการบรรจุ ตลอดระยะเวลา 12 ปีที่ผ่านมา สำนักวิชาอุตสาหกรรมเกษตรมีการพัฒนาไปในทิศทางที่ดีและเติบโตขึ้น มีการเปิดสอนหลักสูตรทั้งระดับปริญญาตรี โท และเอก และมีบัณฑิตที่สำเร็จการศึกษาแล้วทั้งระดับปริญญาตรี และปริญญาโทที่มีคุณภาพ ประกอบด้วยคุณธรรมและจริยธรรมในวิชาชีพ ซึ่งจะช่วยนำพาอุตสาหกรรมเกษตรของประเทศไทยก้าวต่อไปอย่างมั่นคงสู่อนาคตที่ยิ่งใหญ่ วิวัฒนาการการเปิดหลักสูตรที่มีความหลากหลายทั้งสาขาวิชา และพัฒนาการศึกษาอย่างต่อเนื่อง 

## หลักสูตร
ปัจจุบัน สำนักวิชาอุตสาหกรรมการเกษตร  มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่

## ทำเนียบคณบดี
คณบดีสำนักวิชาอุตสาหกรรมการเกษตร มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้

## ดูเพิ่ม

* มหาวิทยาลัยแม่ฟ้าหลวง
* รายชื่อคณะอุตสาหกรรมเกษตรในประเทศไทย

## อ้างอิง


## แหล่งข้อมูลอื่น

* เว็บไซต์มหาวิทยาลัยแม่ฟ้าหลวง
* เว็บไซค์สำนักวิชาอุตสาหกรรมการเกษตร มหาวิทยาลัยแม่ฟ้าหลวง
การประกาศสงครามต่อสหรัฐและจักรวรรดิบริติชของญี่ปุ่น

[right|thumb|200px|[จักรพรรดิโชวะ|ฮิโรฮิโตะ จักรพรรดิญี่ปุ่น]]
[thumb|right|200px|[ฮิเดกิ โทโจ นายกรัฐมนตรีญี่ปุ่นช่วงการโจมตี]]
จักรวรรดิญี่ปุ่นประกาศสงครามต่อสหรัฐและจักรวรรดิบริติช โดยนายกรัฐมนตรีฮิเดกิ โทโจ ในวันที่ 8 ธันวาคม พ.ศ. 2484 (ตามเวลาญี่ปุ่น; 7 ธันวาคม พ.ศ. 2484 ในสหรัฐ)

## บริบทของประวัติศาสตร์

## ดูเพิ่ม
* การประกาศสงครามระหว่างสงครามโลกครั้งที่สอง
* กติกาสัญญาเคลลอก–บริยอง
* การประกาศสงครามต่อญี่ปุ่นของสหราชอาณาจักร
* การประกาศสงครามต่อญี่ปุ่นของสหรัฐ
* การประกาศสงครามต่อต้านสหรัฐของเยอรมนี
* การประกาศสงครามต่อสหรัฐของอิตาลี

## อ้างอิง

## แหล่งข้อมูลอื่น
* Declaration of war by the Empire of Japan on the United States and British Empire
*Japan's declaration of war, Hansard, 8 December 1941 (records of debate in the British Houses of Parliament)

หมวดหมู่:ประวัติศาสตร์ญี่ปุ่น
หมวดหมู่:ฮิเดกิ โทโจ
ญ
ญ
หมวดหมู่:สหรัฐในสงครามโลกครั้งที่สอง
หมวดหมู่:จักรวรรดิบริติชในสงครามโลกครั้งที่สอง
หมวดหมู่:สหราชอาณาจักรในสงครามโลกครั้งที่สอง
หมวดหมู่:ญี่ปุ่นในสงครามโลกครั้งที่สอง
หมวดหมู่:ประเทศญี่ปุ่นในปี พ.ศ. 2484
หมวดหมู่:จักรวรรดิบริติชในปี พ.ศ. 2484
หมวดหมู่:สหราชอาณาจักรในปี พ.ศ. 2484
หมวดหมู่:สหรัฐในปี พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารญี่ปุ่น–สหราชอาณาจักร
หมวดหมู่:ความสัมพันธ์ทางการทหารญี่ปุ่น–สหรัฐ
หมวดหมู่:ฝ่ายอักษะ
หมวดหมู่:ความสัมพันธ์ระหว่างประเทศในปี พ.ศ. 2484
วัดจันทร์นอก

**วัดจันทร์นอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร ปัจจุบันมีพระครูสุวรรณสารโกวิท (ภานุวัฒน์ อติพโล) เป็นเจ้าอาวาส

วัดจันทร์นอกสร้างขึ้นเมื่อประมาณ พ.ศ. 2313 ก่อนสมัยรัตนโกสินทร์ ไม่ทราบนามและประวัติผู้สร้าง เนื่องจากมีอีกวัดหนึ่งอยู่ตอนในเรียกว่าวัดจันทร์ใน วัดนี้จึงมีนามว่า "วัดจันทร์นอก" วัดได้รับพระราชทานวิสุงคามสีมาเมื่อประมาณ พ.ศ. 2330 เดิมด้านหน้าของวัดติดแม่น้ำเจ้าพระยา ไดรับพระราชทานวิสุงคามสีมาครั้งหลัง เมื่อ 29 กันยายน พ.ศ. 2541

อุโบสถหลังเก่าของวัดสร้างเมื่อ พ.ศ. 2330 ประดิษฐานองค์พระปฏิมา *หลวงพ่อโต* ลักษณะอุโบสถเป็นทรงโค้งสำเภาแบบอยุธยา อุโบสถหลังใหม่สร้างเสร็จในปี พ.ศ. 2543 ภายในประดิษฐานองค์พระปฏิมาทรงมารวิชัย (ปางชนะมาร) ชื่อองค์ *หลวงพ่อดวงบุญ พรชัย* โดยนำเอาชื่อของโยมผู้อุปถัมภ์การก่อสร้างอุโบสถภายในและภายนอกรวมกันเป็นชื่อพระประธาน ปัจจุบันอุโบสถหลังนี้ใช้ทำสังฆกรรมต่าง ๆ เช่น การทำวัตรสวดมนต์ ลงพระปาฏิโมกข์หรืออุปสมบท พิธีเวียนเทียนในวันสำคัญทางพระพุทธศาสนา เป็นต้น


(2023) วัดจันทร์นอก เขตบางคอแหลม กรุงเทพมหานคร (14).jpg|พระประธานในอุโบสถ
(2023) วัดจันทร์นอก เขตบางคอแหลม กรุงเทพมหานคร (3).jpg|พระประธานในวิหาร
(2023) วัดจันทร์นอก เขตบางคอแหลม กรุงเทพมหานคร (5).jpg|วิหาร
(2023) วัดจันทร์นอก เขตบางคอแหลม กรุงเทพมหานคร (9).jpg|จิตรกรรมฝาผนังในอุโบสถตอนแสดงยมกปาฏิหาริย์

## อ้างอิง

จันทร์นอก
หมวดหมู่:โบราณสถานในเขตบางคอแหลม
การประกาศสงครามตอบโต้เยอรมนีของสหรัฐ (ค.ศ. 1941)

[thumb|200px|right|ประธานาธิบดี[แฟรงคลิน ดี. โรเซอเวลต์ ลงนามในการประกาศสงครามต่อนาซีเยอรมนีเมื่อวันที่ 11 ธันวาคม พ.ศ. 2484]]
ในวันที่ 11 ธันวาคม พ.ศ. 2484 สหรัฐประกาศสงครามต่อเยอรมนี โดยประธานาธิบดีแฟรงคลิน ดี. โรเซอเวลต์

## การประกาศของสหรัฐ

## ดูเพิ่ม
* การประกาศสงครามโดยสหรัฐ
* การประกาศสงครามระหว่างสงครามโลกครั้งที่สอง
* การประกาศสงครามต่อต้านสหรัฐของเยอรมนี
* กติกาสัญญาเคลลอก–บริยอง
* การประกาศสงครามต่อเยอรมนีของสหราชอาณาจักร (ค.ศ. 1939)
* การประกาศสงครามต่อเยอรมนีของสหรัฐ (ค.ศ. 1917)
* การประกาศสงครามต่ออิตาลีของสหรัฐ
* การประกาศสงครามต่อญี่ปุ่นของสหรัฐ

## อ้างอิง

## แหล่งข้อมูลอื่น
*

หมวดหมู่:ประวัติศาสตร์สหรัฐ
หมวดหมู่:การดำรงตำแหน่งประธานาธิบดีของแฟรงคลิน ดี. โรเซอเวลต์
ส
ส
หมวดหมู่:เยอรมนีในสงครามโลกครั้งที่สอง
หมวดหมู่:สหรัฐในสงครามโลกครั้งที่สอง
หมวดหมู่:สหรัฐในปี พ.ศ. 2484
หมวดหมู่:ประเทศเยอรมนีในปี พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารเยอรมนี–สหรัฐ
หมวดหมู่:ฝ่ายสัมพันธมิตร (สงครามโลกครั้งที่สอง)
หมวดหมู่:ความสัมพันธ์ระหว่างประเทศในปี พ.ศ. 2484
การประกาศสงครามต่อญี่ปุ่นของสหรัฐ

[thumb|ประธานาธิบดี[แฟรงคลิน ดี. โรเซอเวลต์ ลงนามในการประกาศสงครามต่อจักรวรรดิญี่ปุ่นเมื่อวันที่ 8 ธันวาคม พ.ศ. 2484]]
thumb|เอกสารประกาศสงคราม
ในวันที่ 8 ธันวาคม พ.ศ. 2484 สหรัฐประกาศสงครามต่อจักรวรรดิญี่ปุ่น โดยประธานาธิบดีแฟรงคลิน ดี. โรเซอเวลต์

## การประกาศของสหรัฐ

## ดูเพิ่ม
* การประกาศสงครามโดยสหรัฐ
* การประกาศสงครามระหว่างสงครามโลกครั้งที่สอง
* การประกาศสงครามต่อสหรัฐและจักรวรรดิบริติชของญี่ปุ่น
* กติกาสัญญาเคลลอก–บริยอง
* การประกาศสงครามต่อญี่ปุ่นของสหราชอาณาจักร
* การประกาศสงครามตอบโต้เยอรมนีของสหรัฐ (ค.ศ. 1941)
* การประกาศสงครามต่ออิตาลีของสหรัฐ

## อ้างอิง

## แหล่งข้อมูลอื่น

หมวดหมู่:ประวัติศาสตร์สหรัฐ
หมวดหมู่:การดำรงตำแหน่งประธานาธิบดีของแฟรงคลิน ดี. โรเซอเวลต์
ส
ส
หมวดหมู่:ญี่ปุ่นในสงครามโลกครั้งที่สอง
หมวดหมู่:สหรัฐในสงครามโลกครั้งที่สอง
หมวดหมู่:สหรัฐในปี พ.ศ. 2484
หมวดหมู่:ประเทศญี่ปุ่นในปี พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารญี่ปุ่น–สหรัฐ
หมวดหมู่:ฝ่ายสัมพันธมิตร (สงครามโลกครั้งที่สอง)
การประกาศสงครามต่อเยอรมนีของฝรั่งเศส (ค.ศ. 1939)

thumb|250px|หนังสือพิมพ์ปารีส-ซอรีตีพิมพ์ข้อความฝรั่งเศสประกาศสงครามต่อเยอรมนี 
ในวันที่ 3 กันยายน พ.ศ. 2482 สองวันหลังจากการบุกโปแลนด์ของเยอรมนี ฝรั่งเศสประกาศสงครามต่อเยอรมนี 

## หลังการประกาศสงคราม

## ดูเพิ่ม
* การประกาศสงคราม

## อ้างอิง

## แหล่งข้อมูลอื่น

หมวดหมู่:ประวัติศาสตร์ฝรั่งเศส
หมวดหมู่:ประวัติศาสตร์การทหารของเยอรมนีระหว่างสงครามโลกครั้งที่สอง
หมวดหมู่:เยอรมนีในสงครามโลกครั้งที่สอง
หมวดหมู่:ฝรั่งเศสในสงครามโลกครั้งที่สอง
ฝ
ฝ
หมวดหมู่:เหตุการณ์ในเดือนกันยายน พ.ศ. 2482
หมวดหมู่:ความสัมพันธ์ทางการทหารฝรั่งเศส–เยอรมนี
หมวดหมู่:ฝ่ายสัมพันธมิตร (สงครามโลกครั้งที่สอง)
วัดพิกุลทอง (จังหวัดนนทบุรี)

**วัดพิกุลทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 6 บ้านวัดพิกุลทอง ตำบลวัดชลอ อำเภอบางกรวย จังหวัดนนทบุรี มีพื้นที่ทั้งหมด 9 ไร่ 90 ตารางวา 

วัดพิกุลทองสร้างขึ้นเมื่อ พ.ศ. 2350 ไม่ทราบประวัติผู้สร้าง ได้มีการบูรณะขึ้นใหม่อย่างดีภายหลัง อาณาเขตด้านทิศใต้ติดคลองวัดพิกุล ด้านทิศตะวันตกติดคลองบางกอกน้อย ส่วนอีกสองด้านติดพื้นที่ของเอกชนซึ่งปัจจุบันทางวัดขอใช้เป็นทางเข้าออก

## อาคารเสนาสนะ
อุโบสถกว้าง 12 เมตร ยาว 25 เมตร สร้างขึ้นใหม่เมื่อ พ.ศ. 2499 หลังคามุงกระเบื้องลด 3 ชั้น ซ้อน 2 ชั้น มีช่อฟ้า ใบระกา นาคสะดุ้ง หน้าบันด้านหน้าแบ่งลายเป็น 2 ชั้น ชั้นบนเป็นพระพุทธรูปประทับยืนพร้อมอัครสาวก ถัดลงมาสลักเป็นรูปพระไตรปิฎกตั้งบนพานแว่นฟ้า มีเทพนมซ้ายขวา หน้าบันด้านหลังต่างกับด้านหน้าที่เป็นรูปนารายณ์ทรงครุฑ อุโบสถมีประตูทางเข้า 3 ประตู ซุ้มประตูทรงมงกุฎ บานประตูกลางสลักลายมังกรใหญ่ 1 ตัว ลูกมังกร 4 ตัว ภายในประดิษฐานพระประธาน เรียกกันว่า *หลวงพ่อขาว* เป็นพระพุทธรูปปางมารวิชัย 

วิหารสร้างเมื่อ พ.ศ. 2500 ประดิษฐานพระพุทธไสยาสน์และพระพุทธรูปเป็นที่สักการะของคนทั่วไป เยื้องกับอุโบสถเป็นกุฏิเจ้าอาวาส มีทางเดินต่อเนื่องไปยังเรือนปั้นหยา 2 ชั้นทรงโบราณ ใช้เป็นหอสวดมนต์และอาคารปฏิบัติธรรม หน้าเรือนได้รับการตกแต่งสวนหย่อมอย่างสวยงาม ศาลาการเปรียญประดิษฐานพระพุทธรูปปางมารวิชัย สร้างเมื่อ พ.ศ. 2549

## อ้างอิง

พิกุลทอง
วัดตึก (จังหวัดนนทบุรี)

**วัดตึก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี

## ประวัติ
วัดตึกสร้างขึ้นเมื่อ พ.ศ. 2324 เดิมชื่อ **วัดใหม่ตึก** เนื่องจากมีร่องรอยการก่ออิฐถือปูนขนาดใหญ่และเก่าแก่อยู่ใต้ถุนหอสวดมนต์หลังเก่า ต่อมากลายเป็นวัดร้าง จนในสมัยพระอธิการคำหมุน ธมฺมวีโร หรือพระครูวรกิจธำรงเป็นเจ้าอาวาส ราว พ.ศ. 2535–2539 ท่านได้รื้อถอนและก่อสร้างขึ้นใหม่ทั้งหมดในบริเวณที่ดินเดิม แล้วเสร็จเมื่อ พ.ศ. 2539 นอกจากนี้ยังได้สร้างเสนาสนะอีกเป็นจำนวนมาก

## อาคารเสนาสนะและปูชนียวัตถุ
อุโบสถหลังเก่าสร้างเมื่อ พ.ศ. 2324 ต่อมาได้สร้างอุโบสถใหม่สร้างเมื่อ พ.ศ. 2537 ภายในประดิษฐานพระประธานประจำอุโบสถปางมารวิชัย สร้างด้วยศิลาทรายแดง ลงรักปิดทอง มีอายุมากกว่า 100 ปี หน้าอุโบสถมีพระพุทธรูปปางมารวิชัยปูนปั้นปิดทอง เจดีย์ปูนปั้นทรงกลมประดิษฐานหน้าอุโบสถจำนวน 2 องค์ อายุประมาณ 100 ปี วิหารสร้างเมื่อ พ.ศ. 2545 ศาลาการเปรียญสร้างเมื่อ พ.ศ. 2508 ภายในประดิษฐานพระพุทธรูปปางมารวิชัย สร้างเมื่อ พ.ศ. 2535 หอสวดมนต์สร้างเมื่อ พ.ศ. 2528 กุฏิสงฆ์เป็นอาคารไม้และอาคารครึ่งตึกครึ่งไม้ ศาลาอเนกประสงค์สร้างเมื่อ พ.ศ. 2543 และมีศาลาบำเพ็ญกุศล วัดมีพระอุปคุตขนาดเท่าองค์พระจริงประดิษฐานอยู่ โดยวัดมีการจัดงานตักบาตรพระอุปคุตในคืนวันเพ็ญเดือน 12

## อ้างอิง

ตึก
หมวดหมู่:สิ่งก่อสร้างริมแม่น้ำเจ้าพระยา
การประกาศสงครามต่อต้านสหรัฐของเยอรมนี

[thumb|upright=1.4|ฮิตเลอร์ได้ประกาศสงครามต่อต้านสหรัฐที่[ไรชส์ทาค (นาซีเยอรมนี)|ไรชส์ทาค ในวันที่ 11 ธันวาคม พ.ศ. 2484]]
thumb|right|235px|ท่าทางของฮิตเลอร์ในการประกาศสงครามต่อสหรัฐ 11 ธันวาคม พ.ศ. 2484
ในวันที่ 11 ธันวาคม พ.ศ. 2484 นาซีเยอรมนีประกาศสงครามต่อสหรัฐ โดยนายกรัฐมนตรีอดอล์ฟ ฮิตเลอร์

## การประกาศของเยอรมัน

## ดูเพิ่ม
* การประกาศสงครามระหว่างสงครามโลกครั้งที่สอง
* การประกาศสงครามตอบโต้เยอรมนีของสหรัฐ (ค.ศ. 1941)
* กติกาสัญญาเคลลอก–บริยอง
* การประกาศสงครามต่อเยอรมนีของสหราชอาณาจักร (ค.ศ. 1939)
* การประกาศสงครามต่อสหรัฐและจักรวรรดิบริติชของญี่ปุ่น
* การประกาศสงครามต่อสหรัฐของอิตาลี

## อ้างอิง

## แหล่งข้อมูลอื่น
*

หมวดหมู่:ประวัติศาสตร์เยอรมนี
หมวดหมู่:อดอล์ฟ ฮิตเลอร์
ย
ย
หมวดหมู่:สหรัฐในสงครามโลกครั้งที่สอง
หมวดหมู่:เยอรมนีในสงครามโลกครั้งที่สอง
หมวดหมู่:ประเทศเยอรมนีในปี พ.ศ. 2484
หมวดหมู่:สหรัฐในปี พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารเยอรมนี–สหรัฐ
หมวดหมู่:ฝ่ายอักษะ
หมวดหมู่:ความสัมพันธ์ระหว่างประเทศในปี พ.ศ. 2484
เอียวัน โปลก์กะ

"**เอียวัน โป็ลก์กะ**" (ฟินนิช: Ievan polkka; แบบซาโวแปลว่า "ดนตรีโปลกาโดยเอียวา") เป็นเพลงที่มีชื่อเสียงจากประเทศฟินแลนด์ ฉบับเนื้อร้องเผยแพร่ในปี 1928 โดย Eino Kettunen ซึ่งใส่เนื้อร้องให้กับดนตรีโพลกาแบบฟินแลนด์ดั้งเดิม เพลงนี้ขับร้องด้วยสำเนียงซาโวตะวันออกซึ่งพูดในแถบกะเรเลียเหนืออย่างหนักแน่น เนื้อเพลงเล่าถึงมุมมองของชายหนุ่มคนหนึ่งที่เล่าเรื่องเกี่ยวกับสตรีชื่อเอียวา (Ieva) (ซึ่งตรงกับอีวา; Eva หรือ Eeva ในภาษาฟินแลนด์มาตรฐาน) ผู้ซึ่งได้หนีออกไปอยู่ตรงจุดที่ทุกคนกำลังเต้นโพลกา และเต้นรำไปด้วยทั้งคืน 

## ที่มา

ทำนองของ "เอียวันโปก์กะ" ใกล้เคียงกับทำนองของ  และในกะเรเลียใต้รู้จักเพลงนี้ในชื่อ "**Savitaipaleen polkka**" ทำนองนั้นเหมือนกันกับทำนองดนตรีพื้นเมืองรัสเซีย "สโมเลนสกีย์ กีซาชอก" (Смоленский гусачок; *The Smolyanin Gosling*) อย่างน่าตกใจ

## ความนิยม
เพลงเอียวันโป็ลก์กะกลายเป็นหนึ่งในเพลงที่มีความนิยมในวัฒนธรรมสมัยนิยม และเป็นหนึ่งในเพลงฟินนิชที่มีชื่อเสียงที่สุดในโลก

เพลงนี้ในเวอร์ชันอะคัพเพลลาเป็นเวอร์ชันที่ได้รับความนิยมมากกว่าในระดับสากลในฐานะปรากฏการณ์ทางอินเตอร์เน็ตในปี 2006 ที่ซึ่ง Loituma Girl (หรือรู้จักในชื่อ Leekspin) ซึ่งเป็นแฟลชแอนิเมชั่นของตัวละครจากอะนิเม เรื่อง *[[Bleach (manga)|บลีช]]* โอริฮิเมะ อินูเอะ โบกสะบัดต้นหอมญี่ปุ่น (leek)

ในเดือนธันวาคม 2018 วิดีโอของนักดนตรีท้องถนนชายที่มีการมองเห็นเรือนราง ชาวตุรกี Bilal Göregen ขับร้องเพลงเอียวันโป็ลก์กะ ประกอบดาร์บูกาได้อัปโหลดขึ้นบนยูทูบ และมียอดเข้าชมมากกว่า 1.9 ล้านครั้งภายในหนึ่งปี ต่อมาได้มีวิดีโอนี้ซึ่งตัดต่อแมวตัวหนึ่งโยกหัวตามจังหวะเพลงเข้าไป รู้จักกันในชื่อ "CatJAM" / "Vibing Cat" ได้อัปโหลดขึ้นบนทวิตเตอร์เมื่อเกือนตุลาคม 2020 ได้รับความนิยมในฐานะอินเตอร์เน็ตมีม และกลายเป็นเทมเพลทในการทำมีมบนบนอินสตาแกรมและเรดดิต

## เวอร์ชันอื่น ๆ
* Matti Jurva (1937)
* Onni Laihanen (1947)
* Jorma Ikävalko (1950)
* Lumberjack Band (1952)
* Arttu Suuntala (1966)
* Pauli Räsänen (1972)
* Sukellusvene (ในชื่อ "Savitaipaleen polkka") (1979)
* DJ Sharpnel (ในชื่อ "PRETTY GREEN ONIONS") (2006)
* Holly Dolly (ในชื่อ "Dolly Song [Ieva's Polka]") (2006)
* Hatsune Miku (2007)
* Kagamine Rin/Len (2007)
* Kuunkuiskaajat (2010)
* Korpiklaani (2012)
* Salut Salon (2013)
* Busy Signal (2014)
* Liza, the Fox-Fairy (2015) Soundtrack 
* Erika Ikuta (2016)
* Otava Yo  (ในชื่อ "Finnish Polka") (2017)
* Tuuletar (2018)
* Shirakami Fubuki (2019)
* Bilal Göregen (2019)
* Akai Haato (2020)
* The Kiffness (2020)

## ดูเพิ่ม
* Säkkijärven polkka

## อ้างอิง
รายชื่อผู้ชนะชาร์ตอินกีกาโย (ค.ศ. 2021)

[thumb|right|200px|[เอสปา (*ในภาพ*) ได้รับถ้วยรางวัล*อินกีกาโย*เป็นครั้งแรกด้วยเพลง "Black Mamba" และเพลง "Savage" เป็นซิงเกิลที่ประสบความสำเร็จของพวกเธอ เนื่องจากได้รับคะแนนสูงสุดในปี 2021 ด้วยคะแนน 10,699 ในการออกอากาศในวันที่ 17 ตุลาคม และได้ Triple Crown เป็นครั้งแรกของวง]]

ชาร์ต *[[อินกีกาโย]]* เป็นชาร์ตรายการเพลงของเอสบีเอสที่มอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้ โดยการจัดอันดับคำนวณจากชาร์ตวัดประสิทธิภาพดิจิทัลที่ให้บริการเพลงออนไลน์ในประเทศ (55%), โซเชียลมีเดียผ่านยูทูบ (30%), ยอดขายอัลบั้ม (10%), โหวตขณะออกทอดสด (10%) และโหวตล่วงหน้า (5%) และตั้งแต่วันที่ 24 มกราคม อินกีกาโยได้เริ่มการลงคะแนนตามเวลาจริงผ่านแอพมือถือสตาร์พาสเพิ่มอีก 5%

ในปี 2021 มี 27 ซิงเกิลที่ได้อันดับที่หนึ่งในชาร์ตและ 18 ศิลปินได้รับรางวัลสำหรับความสำเร็จนี้ และมี 9 เพลงที่ได้รับถ้วยรางวัล Triple Crown ได้แก่ "I Can't Stop Me" โดยทไวซ์ "Celebrity" "Lilac" และ "Strawberry Moon" โดยไอยู "Rollin'" โดยเบรฟเกิลส์ "Butter" และ "Permission to Dance" โดยบีทีเอส "Traffic Light" โดยอี มู-จิน และ "Savage" โดยเอสปา

## ประวัติชาร์ต
[thumb|190px|right|[ไอยู (*ในภาพ*) ได้รับรางวัล *อินกีกาโย* Triple Crowns 3 รางวัลในปี 2021 ด้วยซิงเกิล "Celebrity", "Lilac," และ "Strawberry Moon" ตามลำดับ]]
[thumb|right|190px|[เบรฟเกิลส์ (*ในภาพ*) ได้รับถ้วยรางวัล *อินกีกาโย* เป็นครั้งแรก สำหรับเพลง "Rollin'" และเพลงนี้ยังได้รับ Triple Crown]]

[thumb|190px|right|[สเตรย์คิดส์ *(ในภาพ)* ได้รับถ้วยรางวัล *อินกีกาโย* ครั้งแรกด้วยเพลง "Thunderous"]]
[thumb|190px|right|[The Boyz (South Korean band)|เดอะบอยซ์ *(ในภาพ)* ได้รับรางวัล *อินกีกาโย* ครั้งแรกด้วยเพลง "Maverick"]]

## อ้างอิง

หมวดหมู่:ดนตรีเกาหลีใต้ในปี พ.ศ. 2564
หมวดหมู่:รายชื่อเพลงอันดับที่ 1 ของเกาหลีใต้
เกาหลีใต้ อินกีกาโย
เอฟรีแวร์แอทดิเอนด์ออฟไทม์

***เอฟรีแวร์แอทดิเอนด์ออฟไทม์*** () เป็นชุดของดนตรีจำนวนหกอัลบั้มที่ปล่อยในปี 2016 ถึง 2019 โดยเดอะแคร์เทเกอร์ นามแฝงของศิลปิน เจมส์ เลย์แลนด์ เคอร์บี (James Leyland Kirby) โดยมีเป้าหมายเพื่อค้นหาและแสดงภาวะความจำเสื่อม, สมองเสื่อม และโรคอัลไซเมอร์

เสียงทั้งหมดในหกอัลบั้มผลิตจากแซมเปิลส์ของเพลงเรเคิดส์ และ ไซลินเดอส์หลายรูปแบบ โดยเฉพาะจากเพลงแนวบอลรูม อายุตั้งแต่ทศวรรษ 1900s ถึง 1960s แต่ละอัลบั้มในหกอัลบั้ม (ซึ่งเรียกว่าเป็นหก “ระยะ”) เป็นตัวแทนถึงแต่ละระยะในหกระยะที่บุคคลหนึ่งจะต้องพบเจอขณะทุกข์ทรมานจากอาการสมองเสื่อม อัลบั้มแรก (ระยะ 1) ปล่อยในเดือนกันยายน 2016 พร้อมการเพิ่มเข้าไปใหม่อีกทุก ๆ หกเดือนก่อนมาถึง “การตาย” ของโปรเจ็กต์เดอะแคร์เทเกอร์ในวันที่ 14 มีนาคม 2016 เมื่อระยะ 6 และอัลบั้มประกอบในชื่อ *เอฟรีแวร์ แอนเอมตี้บลิสส์ (Everywhere, an Empty Bliss)* ได้ถูกปล่อย 

ในเดือนกันยายน 2020 อัลบั้มนี้ได้กลายเป็นปรากฏการณ์ทางอินเตอร์เน็ตบนเว็บไซต์เช่นติ๊กต็อก และทวิตเตอร์ รวมถึงเป็นที่พูดถึงทั้งในเดอะไควเอทัส และเดอะนิวยอร์กไทมส์

## การตอบรับ

## รายชื่อเพลง
ชื่อและความยาวเพลงดังต่อไปนี้ดัดแปลงมาจากข้อมูลบนแบนด์แคมป์

## อ้างอิง

หมวดหมู่:อัลบั้มเพลงในปี พ.ศ. 2562
หมวดหมู่:อัลบั้มเพลงในปี พ.ศ. 2561
หมวดหมู่:อัลบั้มเพลงในปี พ.ศ. 2560
หมวดหมู่:อัลบั้มเพลงในปี พ.ศ. 2559
ลอนดอนโบโร

**ลอนดอนโบโร** () หรือ **เขตของลอนดอน** เป็นเขตการปกครองท้องถิ่นระดับอำเภอจำนวน 32 เขต ที่ประกอบขึ้นเป็นเทศมณฑลทางพิธีการที่ชื่อเกรเทอร์ลอนดอน แต่ละโบโรปกครองโดยสภาลอนดอนโบโรของตน ลอนดอนโบโรในปัจจุบันก่อตั้งขึ้นมาพร้อมกันกับเกรเทอร์ลอนดอนเมื่อวันที่ 1 เมษายน 1965 ภายหลังการประกาศใช้พระราชบัญญัติการปกครองลอนดอน ค.ศ. 1963 ในจำนวนนี้มี 12 โบโรที่ได้รับการกำหนดให้เป็นโบโรของลอนดอนชั้นใน และอีก 20 โบโรเป็นของลอนดอนชั้นนอก ลอนดอนโบโรสามารถเทียบได้กับเขตของกรุงเทพมหานคร

นครลอนดอน ซึ่งเป็นศูนย์กลางทางประวัติศาสตร์ เป็นเทศมณฑลทางพิธีการอีกแห่งหนึ่งที่แยกต่างหากและเป็นเขตการปกครองท้องถิ่นที่มีลักษณะเฉพาะตัว () โดยจะมีหน้าที่ค่อนข้างที่จะแตกต่างจากลอนดอนโบโร อย่างไรก็ตาม พื้นที่ของทั้งสองเทศมณฑลรวมกันจะประกอบเป็นภูมิภาคที่ชื่อเกรเทอร์ลอนดอน ซึ่งทั้งหมดอยู่ภายใต้การปกครองขององค์การบริหารเกรเทอร์ลอนดอน (Greater London Authority)

ลอนดอนโบโรมีประชากรประมาณ 150,000 ถึง 300,000 คน ลอนดอนโบโรชั้นในมักจะมีขนาดเล็กกว่าทั้งในด้านประชากรและพื้นที่ รวมถึงมีประชากรหนาแน่นกว่าลอนดอนโบโรชั้นนอก ลอนดอนโบโรก่อตั้งขึ้นโดยการควบรวมหน่วยการปกครองท้องถิ่นในอดีต และต่อมามีการพิจารณาเปลี่ยนแปลงอาณาเขตของโบโรเล็กน้อยซึ่งดำเนินการไปเมื่อปี 1987 และ 1992 สภาลอนดอนโบโรจะจัดทำบริการสาธารณะส่วนใหญ่ของรัฐบาลท้องถิ่น (เช่น โรงเรียน การจัดการขยะ บริการสังคม ห้องสมุด) ตรงกันข้ามกับองค์การบริหารเกรเทอร์ลอนดอน ที่จัดทำนโยบายเชิงยุทธศาสตร์ซึ่งมีอำนาจจำกัดในพื้นที่ของเกรเทอร์ลอนดอนทั้งหมด

## รายชื่อโบโร

## ดูเพิ่ม
* โบโร
* ISO 3166-2:GB

## หมายเหตุ

## อ้างอิง

## แหล่งข้อมูลอื่น
* London Boroughs Map


หมวดหมู่:ลอนดอน
หมวดหมู่:รัฐบาลท้องถิ่นในสหราชอาณาจักร
ฟรูม

**ฟรูม** (;  ) เป็นเมืองและซิวิลพาริชในซัมเมอร์เซตตะวันออก ประเทศอังกฤษ ตั้งอยู่บนพื้นที่สูงที่ไม่เรียบดชิงเขาทางตะวันตกของเทือกเขาเมนดิพ และมีศูนย์กลางอยู่ที่แม่น้ำฟรูม ตั้งอยู่ห่างไปราว  ทางใต้ของเมืองบาธ,  ทางตะวันออกของทวอนทัน และ  ทางตะวันตกของลอนดอน จากสำมะโนประชากรปี 2011 ฟรูมมีประชากร 26,203 คน และเป็นเมืองใหญ่สุดในเขตเมนดิพของซัมเมอร์เซตและเป็นส่วนหนึ่งของเขตเลือกตั้งสภาซัมเมอร์ทันแอนด์ฟรูม

เมืองฟรูมมีวัฒนธรรมและกิจกรรมทางกีฬาภายในเมืองที่หลากหลาย เช่น เทศกาลฟรูม และ พิพิธภัณฑ์ฟรูม ในปี 2014 ฟรูมได้รับการแต่งตั้งให้เป็น "เมืองที่เท่ที่สุดอันดับหก" ในบริเตนโดย *[[The Times|เดอะไทมส์]]* ฟรูมยังมีรายชื่อเข้ารอบสามเมืองสุดท้ายในประเทศสำหรับรางวัลเออร์บันนิสม์ ประจำปี 2016 ในสาขา 'เมืองอันยิ่งใหญ่' (Great Town Award) ในรายยงานจากปี 2018 เกี่ยวกับ "เมืองที่น่าอยู่ที่สุดในสหราชอาณาจักร" โดย *ซันเดย์ไทมส์* ระบุให้ฟรูมเป็นเมืองที่น่าอยู่ที่สุดในอังกฤษตะวันตกเฉียงใต้ ในเดือนเมษายน 2019 *[[Time Out (magazine)|ไทม์เอาท์]]* ระบุให้ฟรูมเป็นหนึ่งใน 15 เมืองสำหรับการท่องเที่ยวสุดสัปดาห์จากลอนดอน ฟรูมมักถูกเรียกขานเป็นหนึ่งในชื่อสถานที่ที่อ่านออกเสียงยากที่สุดในสหราชอาณาจักร
## อ้างอิง

## แหล่งข้อมูลอื่น

* Frome Town Council
* Discover Frome: visitor information, history & heritage
* Frome family and social history – David Smart, ไม่อัปเดตแล้ว
* 


หมวดหมู่:ซัมเมอร์เซต
วงแหวนเพชร

300px|thumb|right|น้ำตกเดตติฟอสเป็นหนึ่งในสถานที่ท่องเที่ยวยอดนิยมในวงแหวนเพชรทางตอนเหนือของประเทศไอซ์แลนด์

**วงแหวนเพชร** (; ) เป็นเส้นทางท่องเที่ยวยอดนิยมรอบ ๆ ฮูซาวิกและทะเลสาบมีวาทน์ทางตอนเหนือของประเทศไอซ์แลนด์

จุดแวะหลักสี่แห่งบนเส้นทาง ได้แก่ เมืองฮูซาวิก, แอสเบกีแคนยอน, ทะเลสาบมีวาทน์ และน้ำตกเดตติฟอส ซึ่งเป็นน้ำตกที่ทรงพลังที่สุดในทวีปยุโรป

จุดแวะอื่น ๆ ได้แก่ อุทยานแห่งชาติวัตนาโยกัล, โกอาฟอส, ปราสาทมืด, น้ำตกไอเดอร์, หน้าผากระซิบ และเลาการ์ ซึ่งวงแหวนเพชรครอบคลุมพื้นที่ที่เต็มไปด้วยภูเขาไฟและความร้อนใต้พิภพ

ส่วนสมาคมวงแหวนเพชรเป็นองค์การไม่แสวงหาผลกำไรที่ทำงานเพื่อส่งเสริมและปกป้องวงแหวนเพชร รวมถึงพื้นที่โดยรอบทางตอนเหนือของประเทศไอซ์แลนด์

## ดูเพิ่ม
* วงแหวนทองคำ (ไอซ์แลนด์)

## อ้างอิง

## แหล่งข้อมูลอื่น
* The Diamond Circle
* The Diamond Circle Society

หมวดหมู่:การท่องเที่ยวในประเทศไอซ์แลนด์
ชาติชาย ศรีวรขาน

พลเรือเอก **ชาติชาย ศรีวรขาน** เป็นอดีตผู้บัญชาการทหารเรือ เกิดเมื่อวันที่ 13 สิงหาคม พ.ศ. 2504 สำเร็จการศึกษาจากโรงเรียนเตรียมทหาร รุ่นที่ 20 โรงเรียนนายเรือ รุ่นที่ 77, วิทยาลัยการทัพเรือ รุ่นที่ 39, เคยดำรงตำแหน่งสำคัญ เช่น ผู้บัญชาการกองเรือทุ่นระเบิด กองเรือยุทธการ, ปลัดบัญชีทหารเรือ, เสนาธิการทหารเรือ, ผู้ช่วยผู้บัญชาการทหารเรือ จนได้รับพระมหากรุณาธิคุณแต่งตั้งให้ดำรงตำแหน่งผู้บัญชาการทหารเรือ คนที่ 54 และเป็นอดีตสมาชิกวุฒิสภาไทย ชุดที่ 12

## ประวัติ
### การศึกษา
พลเรือเอกชาติชายจบชั้นมัธยมศึกษาจากโรงเรียนสวนกุหลาบวิทยาลัยรุ่นที่ 97 และต่อมาก็ได้เรียนโรงเรียนเตรียมทหาร รุ่นที่ 20 รุ่นเดียวกับ พลเอก อภิรัชต์ คงสมพงษ์ อดีตผู้บัญชาการทหารบก และ พลตำรวจเอก สุวัฒน์ แจ้งยอดสุข ผู้บัญชาการตำรวจแห่งชาติ พอจบจากโรงเรียนเตรียมทหาร พลเรือเอกชาติชายก็ได้ไปเรียนต่อโรงเรียนนายเรือ รุ่นที่ 77 และพลเรือเอกชาติชายได้รับการฝึกอบรมหลักสูตรต่าง ๆ เช่น หลักสูตรนายทหารชั้นต้นพรรคนาวิน หลักสูตรเสนาธิการทหารเรือ หลักสูตรวิทยาลัยการทัพเรือ หลักสูตรวิทยาลัยป้องกันราชอาณาจักร หลักสูตรหลักนิติธรรมเพื่อประชาธิปไตย

### การรับราชการทหาร
พลเรือเอกชาติชายเคยเป็นผู้บังคับการเรือ ต.14 ผู้บังคับการเรือหลวงท้ายเมือง นายธงผู้ช่วยผู้บัญชาการทหารเรือ นายทหารฝ่ายเสนาธิการประจำเสนาธิการทหารเรือ นายทหารฝ่ายเสนาธิการประจำผู้บัญชาการทหารเรือ ผู้ช่วยทูตทหารเรือ ประจำกรุงมาดริด ณ ราชอาณาจักรสเปน เสนาธิการกองเรือบรรทุกเฮลิคอปเตอร์ กองเรือยุทธการ เสนาธิการฐานทัพเรือสัตหีบ รองปลัดบัญชีทหารเรือ ปลัดบัญชีทหารเรือ จนกระทั่งในปี พ.ศ. 2560 พลเรือเอกชาติชายได้รับแต่งตั้งเป็นรองเสนาธิการทหารเรือ ต่อมาในปี พ.ศ. 2561 พลเรือเอกชาติชายได้รับพระราชทานยศ พลเรือเอก และในปี 2562 พลเรือเอกชาติชายได้รับแต่งตั้งเป็นผู้ช่วยผู้บัญชาการทหารเรือ จนกระทั่งในปี 2563 พลเรือเอกชาติชายได้รับโปรดเกล้าโปรดกระหม่อมให้เป็นผู้บัญชาการทหารเรือ คนที่ 54

## เครื่องราชอิสริยาภรณ์

## อ้างอิง

## แหล่งข้อมูลอื่น
*  ประวัติย่อผู้วิจัย 
*  รับราชการ
*  รับเกียรติยศ

หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย
หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วัดหนองเสือ (จังหวัดนครปฐม)

**วัดหนองเสือ** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านปากท่อ ตำบลหนองดินแดง อำเภอเมืองนครปฐม จังหวัดนครปฐม

## ประวัติ
ชุมชนวัดหนองเสือเป็นชุมชนชาวไทยเชื้อสายลาว สันนิษฐานว่าน่าจะอพยพมาอยู่อาศัยในบริเวณนี้ในสมัยพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว และได้มีการสร้างมณฑปและอุโบสถ (หลังเก่า) ตั้งวัดเมื่อ พ.ศ. 2413 ได้รับพระราชทานวิสุงคามสีมาครั้งหลังเมื่อวันที่ 14 มิถุนายน พ.ศ. 2533

## อาคารเสนาสนะ
มณฑปประดิษฐานพระพุทธรูป เป็นมณฑปก่ออิฐถือปูน โดยรอบส่วนฐานปั้นปูนเป็นพระพุทธรูปยืนในอิริยาบถพนมมือประทับยืนบนฐานบัวโดยรอบ มีบันไดทางขึ้น 2 ทาง คือทิศเหนือและทิศใต้ ทำราวบันไดเป็นตัวพญานาค ส่วนหลังคาเป็นเครื่องไม้ทรงปราสาท มุ่งด้วยแป้นเกล็ดไม้ หน้าบันแกะสลักเป็นรูปพระอินทร์ทรงช้างสามเศียร แวดล้อมด้วยลายพรรณพฤกษา มีช่อฟ้า ใบระกา ลำยอง นาคสะดุ้งตรงแปลาน และหางหงส์ อิทธิพลศิลปะแบบลาวสมัยต้นรัตนโกสินทร์ ปัจจุบันทางวัดปฏิสังขรณ์ขึ้นใหม่

อุโบสถหลังเก่าสมัยต้นรัตนโกสินทร์เป็นอุโบสถขนาด 5 ห้อง ก่ออิฐถือปูน หลังคามุงกระเบื้องดินเผาเคลือบสี หันหน้าหาแนวคลองทางทิศตะวันตก เสากลมบนพื้นระเบียงโดยรอบอุโบสถรับส่วนชายหลังคา หน้าบันส่วนบนทำปูนปั้นลายพรรณพฤกษา ส่วนล่างปั้นเป็นพระพุทธรูปทรงเครื่องประทับนั่งบนฐานบัวปางสมาธิ มีสิงห์ประดับทั้ง 2 ข้าง กำแพงแก้วมีเจดีย์รายโดยรอบอุโบสถ กำแพงแก้วทำเป็นซุ้มประตูทางเข้าหน้าหลังด้านละ 2 ช่อง

## รายนามเจ้าอาวาส
* พระคำ 
* พระอ่อน 
* พระมี 
* พระฉัน 
* พระพร 
* พระครูอั้น 
* พระครูปัญญาจิตตารักษ์ 
* พระปลัดมานิตย์ วราภิญโญ

## อ้างอิง

หนองเสือ
หมวดหมู่:โบราณสถานในจังหวัดนครปฐม
วัดชำนิหัตถการ

**วัดชำนิหัตถการ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรองเมือง เขตปทุมวัน กรุงเทพมหานคร
[left|thumb|หลังคาอุโบสถ[ไฟล์:หน้าบันพระอุโบสถวัดชำนิหัตถการ.jpg|thumb|220x220px|ลวดลายหน้าบันพระอุโบสถ|center]]
left|thumb|''พระศรีสรรเพชญทศพลญาณ'' พระประธานในอุโบสถ (องค์บนสุด)

## ประวัติ
วัดชำนิหัตถการหรือที่ชาวบ้านเรียกกันว่า **วัดสามง่าม** เดิมมีนามอีกนามหนึ่งว่า **วัดพิกุลทอง** เป็นวัดเก่าแก่สร้างมานาน ครั้นเมื่อประมาณ พ.ศ. 2367 พระยาชำนิหัตถการได้มาทำการบูรณะก่อสร้างขึ้นใหม่ แล้วขนานนามว่า **วัดพระยาชำนิ** ต่อมาพระบาทสมเด็จพระจอมเกล้าเจ้าอยู่หัวพระราชทานนามให้ใหม่เป็น "วัดชำนิหัตถการ" เพื่อเป็นเกียรติอนุสรณ์แก่พระยาชำนิหัตถการผู้สร้างวัด วัดนี้ได้รับพระราชทานวิสุงคามสีมาเมื่อประมาณ พ.ศ. 2447
thumb|321x321px|วิหารพระพุทธไสยาสน์
thumb|320x320px|พระพุทธไสยาสน์

## อาคารเสนาสนะและปูชนียวัตถุ
อุโบสถเป็นสถาปัตยกรรมแบบพระราชนิยมในพระบาทสมเด็จพระนั่งเกล้าเจ้าอยู่หัว กล่าวคือ หลังคาไม่ประดับเครื่องลำยอง ไม่มีช่อฟ้า ใบระกา หางหงส์ หน้าบันและกรอบหน้าบันประดับปูนปั้นลายพรรณพฤกษาแบบจีน มีการยกคอสอง คือยกส่วนหลังคาขึ้นจากส่วนชายคา ที่คอสองเจาะซุ้มโค้งยอดแหลมโดยรอบ  อุโบสถมีเสาพาไลโดยรอบ แต่เป็นเสาพาไลที่หนากว่าวัดอื่น ๆ ที่ 8 ตำแหน่งโดยรอบปรากฏใบเสมา สลักดอกไม้กลมอยู่ตรงกลางและข้างซ้ายขวา ปลายใบเสมางอน ด้านบนเป็นกลีบบัวทรงชายคลุมและรัดเกล้า เป็นลักษณะของใบเสมาสมัยพระบาทสมเด็จพระนั่งเกล้าเจ้าอยู่หัว ซุ้มประตูหน้าต่างประดับลายอย่างเทศ ภายในอุโบสถประดิษฐานพระพุทธรูปปางมารวิชัยศิลปะสุโขทัย นามว่า *พระศรีสรรเพชญทศพลญาณ* ด้านหน้ามีพระพุทธรูปปางมารวิชัยประดิษฐานลดหลั่นลงมาอีก 2 องค์ และด้านข้างประดิษฐานพระบรมสารีริกธาตุและพระพุทธรูปยืนจำนวนหนึ่ง

ด้านหลังอุโบสถ คือ วิหารพระพุทธไสยาสน์ หลังคาประดับเครื่องลำยองซึ่งน่าจะต่อเติมในสมัยหลัง หน้าบันประดับลายปูนปั้นพรรณพฤกษา ผนังภายในตอนบนเจาะช่องประดิษฐานพระพุทธรูปโดยรอบ ภายในประดิษฐานพระพุทธไสยาสน์ อยู่ในท่าบรรทมสีหไสยาสน์ หรือนอนตะแคงขวาอย่างพระนอนทั่วไป มีพระรัศมีเป็นเปลว ขมวดพระเกศาเล็ก พระพักตร์ค่อนข้างกลม พระขนงโก่ง นูนขึ้นเป็นสัน พระโอษฐ์เล็ก แย้มพระโอษฐ์ ลักษณะพระพักตร์ที่นิ่งอย่างหุ่นละคร หรือที่เรียกว่าพระพักตร์อย่างหุ่น 

นอกจากนี้ยังมีศาลาประดิษฐานพระสีวลี พระศรีอริยเมตไตรย และพระมหากัจจายนะซึ่งประชาชนนิยมมากราบไหว้ขอพร โดยเฉพาะพระสีวลีปางนั่งซึ่งเป็นองค์แรกของประเทศไทย สร้างในขนาดเท่าคนจริง

## อ้างอิง

ชำนิหัตถการ
หมวดหมู่:โบราณสถานในเขตปทุมวัน
วัดชัยมงคล (กรุงเทพมหานคร)

**วัดชัยมงคล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรองเมือง เขตปทุมวัน กรุงเทพมหานคร

## ประวัติ
วัดชัยมงคลสร้างขึ้นมาเมื่อประมาณปี พ.ศ. 2390 ในสมัยพระบาทสมเด็จพระนั่งเกล้าเจ้าอยู่หัว วัดได้รับพระราชทานวิสุงคามสีมาเมื่อปี พ.ศ. 2404 เดิมบริเวณนี้เป็นชุมชนของช่างตีเหล็กและเคยได้ทำพระแสงถวายพระบาทสมเด็จพระนั่งเกล้าเจ้าอยู่หัวจนเป็นที่พอพระราชหฤทัย เมื่อสร้างวัดจึงขนานนามวัดว่า **วัดช่างแสง** ตามที่มาของชุมชนช่างตีเหล็กแห่งนี้ ต่อมาจึงได้เปลี่ยนชื่อมาเป็น "วัดชัยมงคล" คาดว่าน่าจะเปลี่ยนชื่อหลัง พ.ศ. 2476 เพราะโรงเรียนวัดที่ตั้งในปีนั้นยังใช้ชื่อว่าโรงเรียนวัดช่างแสงอยู่

## อาคารเสนาสนะ
อุโบสถมีขนาด 5 ห้อง มีมุขหน้าและหลัง ซุ้มประตูหน้าต่างทำเป็นซุ้มคล้ายซุ้มบันแถลง หลังคาซ้อน 2 ชั้น 2 ตับ ประดับช่อฟ้า ใบระกา หางหงส์ หน้าบันประดับลายปูนปั้นรูปนารายณ์ทรงครุฑ โดยรูปพระนารายณ์สองพระกรอยู่ในท่าพนม อีกสองพระกรถือจักรและตรี รอบอุโบสถมีใบเสมาอยู่บนฐานเตี้ย ๆ ติดกับผนังอุโบสถ รอบอุโบสถมีใบเสมาอยู่บนฐานเตี้ย ๆ ติดกับผนังอุโบสถ รูปทรงของใบเสมาเป็นแบบที่นิยมในสมัยพระบาทสมเด็จพระนั่งเกล้าเจ้าอยู่หัว คือประดับวงกลมที่ตรงกลาง ด้านบนเป็นกลีบบัวทรงชายคลุมสามแฉก เหนือขึ้นไปเป็นรัดเกล้า แต่ใบเสมาของวัดชัยมงคลนั้นใหญ่และหนา ต่างจากใบเสมาทั่วไปในสมัยพระบาทสมเด็จพระนั่งเกล้าเจ้าอยู่หัว ที่บาง เป็นไปได้ว่าเป็นของที่สร้างหรือซ่อมใหม่ในภายหลัง ภายในอุโบสถประดิษฐานพระประธานปางมารวิชัย ประดิษฐานบนฐานชุกชีซึ่งซ้อนกัน 5 ชั้น ประดับลายปูนปั้นกลีบบัวหงายและลายดอกประจำยาม เพดานอุโบสถเขียนทองลายดาวล้อมเดือน ไม่ปรากฏภาพจิตรกรรมฝาผนัง

เจดีย์องค์หนึ่งอยู่หลังอุโบสถ มีเพียงลวดบัวที่ซ้อนกันขึ้นไปคล้ายกับปล้องไฉนแล้วมีปลีอยู่ด้านบนสุด ไม่มีองค์ระฆัง ไม่มีบัลลังก์ ไม่ใช่ทั้งเจดีย์ทรงกลมหรือย่อมุม เจดีย์องค์นี้อยู่คู่กับวัดมานาน ดังปรากฏในชุดภาพถ่ายเก่าของคาร์ล เดอริง ที่เดินทางเข้ามาในสยามในสมัยพระบาทสมเด็จพระจุลจอมเกล้าเจ้าอยู่หัวถึงต้นสมัยพระบาทสมเด็จพระมงกุฎเกล้าเจ้าอยู่หัว โดยบรรยายใต้ภาพว่า "วัดช่างแสง" จากภาพนี้พบว่า เจดีย์องค์นี้เคยมีเจดีย์บริวารที่มุมของฐาน มีรูปทรงคล้าย ๆ กัน ซึ่งปัจจุบันไม่มีอยู่แล้ว และตัวฐานเองก็เปลี่ยนไปมาก

## อ้างอิง

ชัยมงคล
หมวดหมู่:โบราณสถานในเขตปทุมวัน
จงชาน

**จงชาน** () เป็นนครระดับจังหวัดตั้งอยู่ทางตอนใต้ของสามเหลี่ยมปากแม่น้ำเพิร์ล ในมณฑลกวางตุ้ง ประเทศจีน มีประชากรมากกว่า 3 ล้านคน (2012) แขวงที่เป็นใจกลางเมืองเคยถูกเรียกว่า **ฉือฉี** หรือ **แสกเข่ย์** ()

จงชานเป็นหนึ่งในเพียงไม่กี่เมืองในประเทศจีนที่ตั้งชื่อตามบุคคล โดยเมืองนี้ตั้งชื่อตาม ดร.ซุน ยัตเซ็น (1866–1925) ซึ่งเรียกชื่อของเขาในภาษาจีนกลางว่า *ซุน จงชาน* ซุนเป็นบิดาผู้ก่อตั้งสาธารณรัฐจีน เกิดที่หมู่บ้านชุ่ยเหิง ตำบลหนานหลาง อำเภอเซียงชานในขณะนั้น ในปี 1925 หนึ่งปีหลังจากที่เขาเสียชีวิต เซียงชานได้เปลี่ยนชื่อเป็นจงชานเพื่อเป็นเกียรติแก่เขา

## ภาพ

Zhongshan983KN.jpg|ถนนสายหนึ่งในจงชาน
Pearl River Delta Area (Zhongshan).png|ที่ตั้งของจงชานในสามเหลี่ยมปากแม่น้ำเพิร์ล
Zhongshan968.jpg|เจดีย์ฟู่เฟิง (阜峰) ในสวนสาธารณะจงซาน


## แหล่งข้อมูลอื่น
* 
* 
* เว็บไซต์รัฐบาลท้องถิ่นนครจงชาน  
* เว็บไซต์จงชานนิวส์ 
* Zhongshan News website (translated to English by Google)

หมวดหมู่:นครในมณฑลกวางตุ้ง
วัดคลองเตยใน

**วัดคลองเตยใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองเตย เขตคลองเตย กรุงเทพมหานคร มีพื้นที่ทั้งหมดประมาณ 12 ไร่ วัดมีชื่อเสียงในด้านทำการฌาปนกิจสุนัขแมวที่ตายแล้ว และยังเป็นสถานที่ที่สืบสานและอนุรักษ์ไม้ดัดโบราณและเขามอ

## ประวัติ
วัดคลองเตยในสร้างขึ้นเมื่อ พ.ศ. 2350 โดยราษฎรเป็นผู้จัดสร้าง ทิศตะวันออกจรดคลองเตย สาเหตุที่เรียกคลองเตยเป็นเพราะเดิมสองฟากฝั่งคลองเต็มไปด้วยต้นเตย ชาวบ้านจึงนิยมพายเรือมาเก็บใบเตยนำไปใช้ประกอบในส่วนของขนมไทย ปัจจุบันคลองนี้ถูกถมทับเป็นบ้านเรือนประชาชนเกือบทั้งหมด ในอดีตวัดยังเป็นที่ตั้งสโมสรไลออนส์ดุสิต กรุงเทพฯ และเป็นที่ตั้งฝ่ายสาธารณสุข เทศบาลนครกรุงเทพ ปัจจุบันเหลือเพียงโรงเรียนวัดคลองเตยตั้งอยู่ข้างวัด

## ปูชนียวัตถุ
ภายในอุโบสถประดิษฐาน *พระพุทธศรีสรรเพชร* เป็นพระพุทธรูปปางสะดุ้งมาร ขนาดหน้าตักกว้าง 7 ศอก ทำด้วยเนื้อหิน ลงรักปิดทอง สร้างขึ้นในช่วงสมัยอยุธยา ทางวัดยังเก็บรักษาตาลปัตรพัดรองในยุคสมัยต่าง ๆ รวมทั้งนาฬิกาแขวนโบราณ

## รายนามเจ้าอาวาส
* พระอาจารย์ทอง
* พระอาจารย์เอก
* พระอาจารย์บาง
* พระครูธีราภินันท์ (เมี้ยน กลิ่นรื่น)
* พระครูธีราภินันท์ ชุบ รุ่งเรือง (หลวงปู่ชุบ)
* พระราชสิทธิสุนทร (สมพงษ์ กิตฺติสาโร)

## อ้างอิง

คลองเตยใน
หมวดหมู่:โบราณสถานในเขตคลองเตย
วัดสะพาน (เขตคลองเตย)

**วัดสะพาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพระโขนง เขตคลองเตย กรุงเทพมหานคร

## ประวัติ
วัดสะพานตั้งวัดเมื่อ พ.ศ. 2400 เดิมชาวบ้านเรียกว่า **วัดหัวสะพาน** เพราะที่ตั้งอยู่ใกล้กับสะพานข้ามคลองซึ่งมีรถไฟไอน้ำวิ่งผ่าน ระหว่างสถานที่รถไฟหัวลำโพงไปยังปากน้ำสมุทรปราการ หนังสืออนุสรณ์ในงานพระราชทานเพลิงศพ ท่านเจ้าคุณพระวินยานุวัติคุณระบุว่า อุโบสถสร้างเมื่อประมาณปี พ.ศ. 2461 การบูรณปฏิสังขรณ์ปรากฏหลักฐานที่ช่อฟ้าใบระกา ระบุว่าซ่อมแซมในปี พ.ศ. 2485

## สิ่งก่อสร้างและเสนาสนะ
สภาพวัดในปัจจุบัน หากมีฝนตกหรือหน้าน้ำทะเลหนุน น้ำในคลองพระโขนงจะไหลเข้าท่วมขังภายในอุโบสถอยู่เป็นประจำ วัดได้รับพระราชทานวิสุงคามสีมาครั้งหลังเมื่อวันที่ 9 สิงหาคม พ.ศ. 2553 อุโบสถประดิษฐานพระพุทธรูปศิลปะสุโขทัยปางมารวิชัย พระพุทธสิหิงค์จำลอง พระศรีอริยเมตไตรยจำลอง พระพุทธโสธรจำลอง พระพุทธบาทจำลอง พระพุทธมหาสิทธิโชค พระพุทธทสสหัสโกฎิ (หลวงพ่อแสนล้าน) พระพุทธนิรันตราย พระพุทธรูปปางไสยางสน์ พระพุทธรูปปางอุ้มบาตร เป็นต้น ปัจจุบันวัดยังเป็นที่ตั้งของสำนักปฏิบัติธรรมประจำกรุงเทพมหานคร แห่งที่ 18 สถานพยาบาลศูนย์สงเคราะห์ฟื้นฟูผู้ติดยาเสพติด และองค์กรสาธารณประโยชน์ วัดได้เปิดโรงเรียนปริยัติธรรมแผนกธรรม ทำการสอนทุกปีในช่วงเข้าพรรษา 

## งานประเพณี
วัดมีการจัดงานประเพณีต่าง ๆ เช่น งานทำบุญ ปิดทองไหว้พระ ประเพณีลอยกระทงลอย จัดกิจกรรมบรรพชาสามเณรในช่วงเดือนเมษายนและตุลาคมของทุกปี จัดโครงการอุปสมบทหมู่ ฯลฯ

## รายนามเจ้าอาวาส
* พระพิศาลธรรมานุสิฐ (สมบูรณ์ กุลวฑฺฒโน) 
* พระวินยานุวัติคุณ (วิง กิจฺจกาโร)

## อ้างอิง

สะพาน
หมวดหมู่:โบราณสถานในเขตคลองเตย
วัดอัมพวัน (กรุงเทพมหานคร)

**วัดอัมพวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร

## ประวัติ
วัดอัมพวันสร้างในสมัยพระบาทสมเด็จพระนั่งเกล้าเจ้าอยู่หัว ราวปี พ.ศ. 2385 โดยพระยาราชชนะสงคราม (วัน) สร้างเพื่ออุทิศแด่มารดาชื่อ อ่ำ และได้ขนานนามว่า **วัดอ่ำวัน** ต่อมาเปลี่ยนชื่อเป็น "วัดอัมพวัน" ได้รับพระราชทานวิสุงคามสีมาเมื่อ พ.ศ. 2395 การสร้างและบูรณะเสนาสนะส่วนใหญ่เกิดขึ้นในสมัยของพระครูโสภณวิริยคุณ ในช่วง พ.ศ. 2523 เป็นต้นมา ทั้งอุโบสถ ศาลาการเปรียญ กุฏิ และอาคารพักรับรองเป็นต้น

## อาคารเสนาสนะ
อุโบสถมีกำแพงแก้วล้อมรอบ ที่มุมกำแพงมีเจดีย์ทรงเครื่องประดับอยู่ทั้ง 4 มุม ปัจจุบันได้รื้อกำแพงแก้วและเจดีย์มุมทั้งสองด้านอุโบสถออก ส่วนด้านหลังสร้างระเบียงคดประดิษฐานพระพุทธรูปภายใน โดยครอบเชื่อมต่อกับอุโบสถและใช้กำแพงแก้วเดิมเป็นผนังระเบียง อุโบสถเป็นทรงโรง ก่อหน้าบันกว้างประดับกรอบช่อฟ้า ใบระกา หางหงส์ พื้นหน้าบันเรียบ ตกแต่งด้วยปูนปั้นลายดอกไม้ร่วงกระจายห่าง ๆ กัน ตรงกลางทำเป็นวงรี ทางข้างในสีแดง ติดด้วยเครื่องกระเบื้องเคลือบที่กลางวง ขอบวงรีประดับลายดอกไม้และริบบิ้น เหนือขึ้นไปสุดหน้าบันมีปูนปั้นลายพวงมาลัยระบายผ้า ปัจจุบันหน้าบันเหลือเห็นเฉพาะด้านหลังอุโบสถ ภายในอุโบสถประดิษฐานพระพุทธรูปเป็นหมู่ จิตรกรรมฝาผนังเขียนขึ้นใหม่ในสมัยปัจจุบัน นอกจากนั้นยังมีการวาดจิตรกรรมฝาผนังที่ศาลาการเปรียญ

วัดยังมีซุ้มเจดีย์แบบพุทธคยา เนื่องจากอดีตเจ้าอาวาสผู้สร้างเคยไปเป็นพระธรรมทูตที่วัดไทย พุทธคยา ประเทศอินเดีย

## อ้างอิง

อัมพวัน
หมวดหมู่:โบราณสถานในเขตดุสิต
เปิดหัวใจรักใหม่

***เปิดหัวใจรักใหม่*** () เป็นภาพยนตร์อเมริกันแนวรัก-ชีวิตในปี ค.ศ. 2017 กำกับโดย เดรก โดเรมัส เขียนบทโดย เบน ยอร์ก โจนส์ และนำแสดงโดย นิโคลัส เฮาลต์, ไลอา คอสตา, คอร์ตนีย์ อีตตัน, แดนนี ฮัสตัน, เจสสิกา เฮนวิก และเอสเธอร์ เพอร์เรล

*เปิดหัวใจรักใหม่* ฉายรอบปฐมทัศน์เมื่อวันที่ 25 มกราคม ค.ศ. 2017 ที่เทศกาลภาพยนตร์ซันแดนซ์ และฉายอย่างเป็นทางการในสหรัฐตั้งแต่วันที่ 3 พฤศจิกายน ค.ศ. 2017 โดยลอสซิตี ภาพยนตร์ได้รับเสียงวิจารณ์ทั้งบวกและลบ เว็บไซต์รอตเทนโทเมโทส์กล่าวว่า นักวิจารณ์ร้อยละหกสิบเก้าวิจารณ์ภาพยนตร์เรื่องนี้ในทางทั่วไปแบบคละกัน ขณะที่เว็บไซต์เมทาคริติกได้ให้คะแนนภาพยนตร์เรื่องนี้ 50 จาก 100 คะแนน จากความคิดเห็นของนักวิจารณ์กระแสหลักแปดคนระบุว่า ภาพยนตร์เรื่องนี้ได้รับคำวิพากษ์วิจารณ์ "หลากหลายหรือเฉลี่ยเท่า ๆ กัน"

## นักแสดง

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ที่ถ่ายทำในลอสแอนเจลิส